Mjög ólíklegt telst að aftur fari að gjósa úr eldstöðinni við Fagradalsfjall, segir Þorvaldur Þórðarson, prófessor í eldfjallafræði. Engin kvika hefur komið úr gígnum í um tvo mánuði, en Þorvaldur segir að gasið sem streymi úr gígnum bendi til þess að enn sé kvika á hreyfingu undir eldstöðinni.
Ég get nú ekki afskrifað þetta enþá alveg. Við skulum hafa það nú bara alveg á hreinu að það er náttúrulega ekki mitt hlutverk að lýsa yfir goslokum. Það hlutverk er hjá Veðurstofunni. En eru einhverjar líkur á því að gosið fari aftur af stað? Mér finnst það nú frekar litlar líkur. En það er ekki allavega ekki alveg hægt að útiloka það enþá. Það koma svona púlsar eða hrinur af gösum úr gígnum. Og það er þetta er koma dagar sem er eiginlega ekki neitt og svo eru dagar þar sem verulegt gas er að koma upp. Það bendir til þess að það sé enþá einhver hreyfing á kviku upp við gosrásina. Og það sé fersk kvika að koma nálægt yfirborði og valda því að gasið streymir þarna svona af og til upp úr gígnum.